बायोग्राफी में ऋषि बताते हैं, एक एक्ट्रेस के तौर पर टीना मुनीम ने परदे पर अपना एक अलग आकर्षण बनाया था. मैंने उनके जैसी किसी दूसरी माडर्न और खूबसूरत को-एक्ट्रेस के साथ कभी काम नहीं किया. लोग कहते थे कि हम स्क्रीन पर अच्छे लगते हैं. फिल्म ‘कर्ज’ में हमने स्क्रीन शेयर की और यह फिल्म मेरे दिल के काफी करीब है. हमारी बढ़ती दोस्ती और साथ आ रही फिल्मों की वजह से सीक्रेट अफेयर की खबरें उड़ीं. उस दौर में मीडिया एक्टिव नहीं थी, लेकिन लोगों ने कहानियां बनानी शुरू कर दी थी. तब मैं शादीशुदा नहीं था और टीना का अफेयर संजय दत्त के साथ था. संजय इन खबरों से वाकिफ थे. उस दौरान में वे ड्रग्स लेते थे और एक दिन गुलशन (ग्रोवर) के साथ नीतू कपूर के पाली स्थित अपार्टमेंट में उनसे झगड़ने पहुंच गए.